pythainlp/thai_wikipedia_clean_20230101 huggingface dataset:
ในวันที่ 13 ตุลาคม จะเป็นงานโชว์เคสแรกอย่างเป็นทางการของ ที-อารา ในประเทศจีน สำหรับงานจัดขึ้นที่ โรงแรมในกรุงปักกิ่ง ซึ่ง ที-อารา จะเริ่มมีการโปรโมทเป็นทางการในประเทศจีนนับจากนั้น มีทั้งการเข้าร่วมรายการชื่อดังในประเทศจีน การรับทำโฆษณา งานละคร งานคอนเสิร์ตและงานอื่น ๆ อีกมากมาย รวมทั้งได้คัฟเวอร์เพลง "Little Apple" ซึ่งฉบับดั้งเดิมเป็นเพลงภาษาจีนกลางที่ได้รับความนิยมอย่างมากในจีนของวงชอปสติกบราเธอส์ เป็นเวอร์ชันภาษาเกาหลีกับจีนกลางในท่อนฮุก โดยมีชอปสติกบราเธอส์ร่วมแสดงในมิวสิกวิดีโอด้วย โดยในมิวสิกวิดีโอ ที-อารา ได้เปลี่ยนโฉมตัวเองด้วยการสวมชุดวอร์มสีเหลืองสดใสพร้อมกับแต่งหน้า ทำผมแปลก ๆ เป็นแบบตลก แม้จะถูกมองว่าเลียนแบบคอนเซปต์ของเครยอนป๊อปก็ตาม
ค.ศ. 2015: อัลบั้ม "So Good".
ในวันที่ 4 สิงหาคม ที-อารากลับมาอีกครั้งกับอัลบั้ม "So Good" และมิวสิกวิดีโอในเพลงชื่อ"So Crazy" ซึ่งทางต้นสังกัดกล่าวว่าเป็นการวัดกระแสว่าเรื่องราวอื้อฉาวที่เกี่ยวกับฮวาย็องและสมาชิกคนอื่น ๆ ที่เกิดขึ้นเมื่อ 3 ปีก่อน ยังส่งผลต่อความนิยมของวงอยู่หรือไม่
ค.ศ. 2016: มินิอัลบั้ม "REMEMBER".
หลังจากที่หายไปกว่า 1 ปี 3 เดือน ล่าสุด วันที่ 4 พฤศจิกายน ค่าย MBK Ent. ได้ปล่อยคลิปทีเซอร์แรกของที-อาราสำหรับการกลับมาด้วยเพลงโปรโมท "TIAMO" ถูกปล่อยออกมาทางเว็บไซต์เพลงต่าง ๆ และในเวลาใกล้เคียงกันก็ได้ปล่อยคลิปเบื้องหลังการถ่ายทำมิวสิกวิดีโอออกมาด้วยเช่นกันโดยสาว ๆ จะกลับมาด้วยมินิอัลบั้มชุดที่ 12 "REMEMBER" โดยเพลงโปรโมท "TIAMO" จะเป็นเพลงจังหวะกลาง ๆ ทั้งทำนองและเนื้อเพลงจะให้ความรู้สึกอบอุ่นและน่ารัก ซึ่งสมาชิกที-อาราก็ได้บอกว่า ตั้งใจทำเพลงนี้ให้กับแฟนคลับทุกคนที่ยังยืนหยัดอยู่ข้าง ๆ ที-อารามาจนถึงทุกวันนี้
มินิอัลบั้มชุดที่ 12 "REMEMBER" นี้ จะประกอบไปด้วย
1. TIAMO (띠아모)
2. 이별 영화 (Farewell Movie)
3. 오늘까지만 아파할 거야 (It will only hurt until today/Prism)
4. TIAMO (Chinese Ver.) ฉบับภาษาจีน
5. TIAMO (Inst) เป็นบีตของเพลง Tiamo
ค.ศ. 2017: มินิอัลบั้ม "WHAT'S MY NAME," โซย็อน โบรัม ยุติโปรโมตกับวง, โปรโมตในฐานะสมาชิก 4 คน.
สมาชิกที่ต่อสัญญาใหม่จนไปถึง เดือนธันวาคม ปี ค.ศ. 2017 คือ คิวรี อึนจ็อง ฮโยมิน จีย็อน ส่วน โซย็อน โบรัม ไม่ต่อสัญญาใหม่ สัญญาของทั้ง 2 สมาชิกจะหมดลงวันที่ 15 พฤษภาคม ค.ศ. 2017
ในวันที่ 7 พฤษภาคม รายงานจากสื่อว่าสมาชิก 6 คน ได้ถูกเลื่อนคัมแบคของพวกเธอตั้งแต่เดือนพฤษภาคมจนมาถึงเดือนมิถุนายนและด้วยสัญญาของโซย็อนและโบรัม จะสิ้นสุดในวันที่ 15 พฤษภาคมนี้ จากการพูดคุย การโปรโมทในฐานะกลุ่มครบวงก็ได้มีการเปลี่ยนแปลง ทั้งคู่จะไม่ร่วมโปรโมทอัลบั้มสุดท้ายของที-อารานี้ เหลือเพียงคิวรี, อึนจ็อง, ฮโยมิน และ จีย็อน จะมีการบันทึกเสียงกันใหม่สำหรับอัลบั้มของพวกเธอด้วยสมาชิกเพียง 4 คน ด้วยเหตุนี้การคัมแบคของพวกเธอจึงต้องล่าช้ากว่าเดิม MBK Entertainment กล่าวว่า "ในขณะที่รายละเอียดการคัมแบ็กครั้งนี้ เราไม่สามารถตกลงกันได้กับโบรัมและโซย็อนที่พวกเธอจะเข้าร่วมในอัลบั้มนี้ กิจกรรมของที-อาราของทั้ง 6 คน จะสิ้นสุดลงเมื่อสัญญาของโบรัมและโซย็อน หมดลง เราเสียใจจริง ๆ ที่ต้องนำข่าวร้ายมาสู่แฟน ๆ ที่ได้เชียร์ที-อารามาเป็นระยะเวลา 9 ปี ตอนนี้ ที-อาราจะทำการโปรโมทสมาชิก 4 คน แม้ว่าพวกเธอจะไม่สามารถมาร่วมงานกับเราได้ แต่หวังว่าอนาคตของโบรัมและโซย็อนจะมีอนาคตที่สดใสหลังจากที่ได้อยู่กับเราตลอด 9 ปี"
วันที่ 20 มิถุนายน ค.ศ. 2017 T-ara ชนะรายการเพลง THE SHOW ในรอบ 5 ปี หลังจากเกิดเรื่องขัดแย้งในวง
ปี ค.ศ. 2018: ที-อาราไม่ต่อสัญญากับเอ็มบีเค จะไม่ยุบวงและจะพักกิจกรรมทำงานเดี่ยว.
เมื่อวันที่ 3 มกราคม 2018 ฮโยมินได้ประกาศผ่านบัญชีอินสตราแกรมของเธอเพื่อว่าตัวเธอเอง จียอน อึนจองและ คิวรี ตัดสินใจที่จะไม่ต่อสัญญากับ MBK และออกจากบริษัท หลังจากนั้นได้มีการยืนยันจากบริษัท MBK ออกมาชี้แจงว่าวงได้สิ้นสุดสัญญาของบริษัทไปแล้ว แต่อย่างไรก็ตามบริษัทไม่ได้ระบุว่าที-อารานั้นได้แยกวงหรือไม่
การสิ้นสุดสัญญาของฮวาย็องและการโพสต์ข้อความเสียดสีทางทวิตเตอร์.
ในเดือนกรกฎาคม 2012 ความขัดแย้งในวงนั้นมีมากเพิ่มขึ้นจากการที่สมาชิกวงที-อาราหลายคนโพสต์ข้อความเสียดสีฮวาย็องผ่านทางทวิตเตอร์ภายหลังจากคอนเสิร์ต บูโดกัน ที่ประเทศญี่ปุ่น เมื่อวันที่ 22 กรกฎาคม ฮวาย็องได้รับบาดเจ็บที่ขาของเธอภายหลังจากการแสดงคอนเสิร์ตจนเธอต้องได้นั่งบนวีลแชร์ ภายหลังจากที่วงที-อาราได้แสดงคอนเสิร์ตไปในวันที่ 25 และ 26 ที่บูโดกัน ประเทศญี่ปุ่น ถึงแม้ว่าฮวาย็องจะได้ร่วมร้องเพลงด้วยในระหว่างคอนเสิร์ต ความขัดแย้งของวงก็ยิ่งมีเพิ่มมากขึ้นเมื่อโบรัม, อึนจ็อง, ฮโยมิน, โซย็อนและจีย็อนได้เริ่มทวีตข้อความเมื่อวันที่ 25 กรกฎาคม เพราะว่าข้อความที่ทวิตเหล่านั้นมุ่งความสนใจไปที่ความมุ่งมั่นและระดับความรับผิดชอบ (ถึงแม้ว่าข้อความเหล่านี้จะไม่ได้กล่าวถึงฮวาย็องโดยตรง) โดยพลเมืองเน็ตหลายคนได้เริ่มคาดเดาเกี่ยวกับข้อความที่ทวีตว่าเป็นการเยาะเย้ยและ "เสียดสี" ฮวาย็องว่า "ขาดความมุ่งมั่น" เป็นเหตุให้เกิดความไม่ราบรื่นขึ้นเพราะอาการบาดเจ็บของเธอ
ฮวาย็องได้ตอบโต้ข้อความที่ทวีตด้วยข้อความที่เป็นนัยโดยกล่าวว่า เธอต้องการการสนับสนุน ฮโยยอง แฝดผู้พี่ของเธอซึ่งเป็นสมาชิกวง 5dolls ได้ตอบโต้ในเหตุการณ์ที่เกิดขึ้นด้วยการส่งข้อความให้กำลังใจแฝดผู้น้องของเธอผ่านทวิตเตอร์ ทางด้าน MBK.ent ได้ตอบว่าเหตุการณ์ที่เกิดขึ้นทั้งหมดนี้เกิดจากการที่ทวิตเตอร์ของสมาชิกในวงถูกแฮ็ก อย่างไรก็ตาม เพราะว่าสมาชิกในวงเกือบทั้งหมดโพสต์ข้อความในวันที่ 25 กรกฎาคม ข้ออธิบายจึงไม่น่าเชื่อถือ
เพราะฉะนั้น ในวันที่ 28 กรกฎาคม คอร์คอนเทนส์มีเดียก็ได้ประกาศว่าพวกเขาจะทำแถลงการณ์เพื่อพิจารณาเหตุการณ์การพูดเสียดสีกันทางทวิตเตอร์ ในวันที่ 30 กรกฎาคม MBK.ent ก็ได้ประกาศว่า ฮวาย็องได้ออกจากวงไปแล้ว "โดยเป็นการตัดสินใจร่วมกันของทีมงานผู้ทำงานเบื้องหลัง 19 คน" ถึงแม้ว่าซีอีโอของบริษัทคอร์คอนเทนส์มีเดีย คิม กวังซู จะได้กล่าวว่าการที่ฮวาย็องออกจากวงไปไม่เกี่ยวกับเพราะว่าข้อความที่เสียดสีทางทวิตเตอร์ แต่พลเมืองเน็ตส่วนใหญ่เชื่อว่าเหตุการณ์นี้และข้อขัดแย้งนี้เป็นผลทำให้สัญญาของฮวาย็องสิ้นสุดลงและออกจากวงไปในที่สุด
อารึม ถอนตัวมุ่งหน้าศิลปินเดี่ยวฮิปฮอปเกิร์ล.
10 กรกฎาคม MBK.ent เปิดเผยถึงการปรับเปลี่ยนสมาชิกวงในต้นสังกัด แม้ว่าก่อนหน้านี้ที-อาราจะมีสมาชิกประกอบไปด้วย คิวรี โบรัม โซย็อน อึนจ็อง ฮโยมิน จีย็อน และอารึม รวม 7 คน แต่เนื่องด้วยอารึมมีความชื่นชอบในเพลงแนวฮิปฮอป ทำให้เธอต้องการปลีกตัวไปทำงานเพลงเดี่ยว และหลังจากที่ได้คุยกับต้นสังกัดรวมถึงเพื่อน ๆ ในวง เธอก็ได้ตัดสินใจถอนตัวพร้อมเตรียมออกมาทำเพลงเดี่ยวในที่สุด นอกจากแนวเพลงฮิปฮอปแล้วอารึมก็พร้อมทำงานเพลงบัลลาด รวมถึงงานแสดงด้วยเช่นกัน ด้วยเหตุนี้ทำให้ที-อาราจะเหลือสมาชิกเพียง 6 คนเหมือนในตอนแรก ประกอบไปด้วยคิวรี โบรัม โซย็อน อึนจ็อง ฮโยมิน และจีย็อน ในขณะที่กลุ่มย่อยที-อาราเอ็นโฟร์ ก็จะเพิ่มดานี (Dani) เข้าไปแทน อารึม รวมเป็น 4 คน คือ อึนจ็อง ฮโยมิน จีย็อน และดานีเช่นเดิม
ฮวาย็องไม่เคยถูกกลั่นแกล้ง.
มีการเปิดเผยจากทีมงานเบื้องหลังว่าเธอ "ไม่เคยถูกกลั่นแกล้ง" จากที-อารา อีกทั้งเธอยังมีนิสัยที่ไม่ให้ความเคารพต่อบุคคลเบื้องหลังอีกด้วยทำให้มีคนเริ่มสืบค้นเรื่องราวทั้งหมดของเธอ
ชื่อแฟนคลับอย่างเป็นทางการ.
"Queen's" ควีนส์ หมายถึง คนของราชินี แฟนคลับยกย่องให้เมมเบอร์เป็นราชินีที่สวมมงกุฎ และแฟนคลับจึงเป็นคนของราชินี โดยมีสีประจำวงที-อาราคือ สีเหลือง และที่ญี่ปุ่น คือ สีน้ำเงิน
กริสตีอาโน ลูกาเรลลี
กริสตีอาโน ลูกาเรลลี เป็นนักฟุตบอลชาวอิตาลี เกิดที่ลิวอร์โน่ เมื่อวันที่ 4 ตุลาคม ค.ศ.1975 เคยเล่นให้หลายทีมในอิตาลี อย่าง เปรูจา, ปาโดว่า, อตาลันต้า, เลชเช่, โตริโน่, ลิวอร์โน่, ปาร์ม่า, นอกจากนี้ยังเคยค้าแข้งที่ต่างแดนกับ บาเลนเซีย ในสเปน และซัคเตอร์ โดเน็ท ในยูเครน โดยมีผลงานการลงเล่นในเซเรีย อา ทั้งสิ้น 277 นัด ยิงไปทั้งสิ้น 112 ประตู ส่วนผลงานกับทีมชาติลงเล่นไป 6 นัด ยิงได้ 3 ประตู
Nicola Amoruso
อาฟเตอร์สคูล
อาฟเตอร์สคูล  สามารถหมายถึง
อาฟเตอร์สคูล (แก้ความกำกวม)
จัมเปาโล ปัซซีนี
จัมเปาโล ปัซซีนี  เกิดเมื่อวันที่ 2 สิงหาคม ค.ศ. 1984 เป็นนักฟุตบอลชาวอิตาลี เริ่มต้นอาชีพกับอาตาลันตา ก่อนย้ายไปฟิออเรนตินา และ ซามพ์โดเรีย ปัจจุบันเล่นให้กับ เอซี มิลาน ในเซเรียอา ลีกฟุตบอลสูงสุดของประเทศ อิตาลี
อันโตนีโอ กัสซาโน
อันโตนีโอ กัสซาโน  เกิดเมื่อวันที่ 12 กรกฎาคม ค.ศ. 1982 เป็นนักฟุตบอลชาวอิตาลี ปัจจุบันเล่นให้กับสโมสรอินเตอร์ มิลานในลีกเซเรีย อา ได้รับฉายาว่า "เพชรเม็ดงามแห่งกรุงบารี่" เคยเล่นให้กับ บารี่,โรม่า, เรอัลมาดริด และ เอซี มิลาน โดยสามารถโชว์ฟอร์มได้อย่างยอดเยี่ยม คาสซาโนเป็นนักฟุตบอลพรสวรรค์สูงมาก สามารถครองบอลได้อย่างเหนียวแน่น และเรียกฟาวล์จากคู่แข่งได้มากมาย โดยเฉพาะการทำเกมทางกราบ อีกทั้งยังสามารถจ่ายบอลได้คมและแยบยลติดระดับต้นๆของทำเนียบนักบอลอิตาลี คาสซาโนเป็นกองหน้าที่ไม่หวงบอล เขาไม่เคยคิดจะทำประตูแบบฝืนๆแต่มักจะจ่ายถวายพานให้เพื่อนร่วมทีมเจาะตาข่ายโดยง่ายดายมากกว่า จากจุดนี้เองทำให้มีข้อครหาว่าจุดอ่อนในฐานะกองหน้าของคาสซาโนคือ "การทำประตูได้น้อยเกินไป"คาสซาโนแจ้งเกิดกับ"บารี่"ทีมทางใต้ของประเทศอิตาลี ซึ่งหลังจากโชว์ฟอร์มได้ไม่นาน "สโมสรฟุตบอลโรมา" ทีมยักษ์ใหญ่ในอิตาลีก็ดึงตัวมาทันที ซึ่งทั้งความสามารถและลีลาอันบรรเจิดของเขา ทำให้ถูกสื่อมวลชนนำมาเปรียบเทียบกับนักเตะรุ่นพี่ "ฟรันเชสโก ตอตตี" ทันที คาสซาโน เป็นนักเตะอารมณ์ศิลปิน ไม่เคยเกรงใจใคร และสามารถปล่อยอารมณ์รุนแรงได้ทุกครั้งที่มีอะไรมาสะกิดต่อมโมโห แต่เขาก็ไม่ใช่นักเตะที่เล่นฟุตบอลสกปรกแต่อย่างใด หนำซ้ำยังเป็นนักบอลที่ทำฟาวส์น้อยมาก ถ้าเทียบกับชื่อเสียงในเรื่องความห่ามของเขา
บารี่
คาสซาโน่ เกิดในเมืองบารี่ โดยพ่อของเขาได้จากครอบครัวไปตั้งแต่เขายังเด็ก หลังจากนั้นเขาก็ได้เติบโตขึ้นมาในย่านกรุงเก่าของบารี่และเริ่มต้นอาชีพนักฟุตบอลตั้งแต่ยังเป็นเด็ก โดยความสามารถของเขา ทำให้ได้รับเข้าเป็นนักฟุตบอลเยาวชนให้กับสโมสรบารี่ เขาเล่นนัดแรกในเซเรีย อาให้กับบารี่ในนัดที่พบกับเลซเช่ ในปี ค.ศ. 1999
โรม่า
เขาได้เซ็นสัญญากับแชมป์เซเรีย อาทีมโรม่า เมื่อเขาอายุ 19 ปี โดยมีค่าตัวอยู่ที่ 60 ล้านอิตาเลียน ลีร์(ประมาณ 30 ล้านยูโร) ในฤดูกาลแรกเขาทำไปทั้งสิ้น 5 ประตู จึงทำให้เขาถูกเลือกให้ติดทีมชาติอิตาลี โดยฟาบิโอ คาเปโล โค้ชทีมชาติอิตาลีในขณะนั้น
เทวสถานโรมัน
เทวสถานโรมัน  ในความเชื่อเดิมในเรื่องที่เกี่ยวกับลัทธิเพกันโรมันผู้ถือปฏิบัติมักจะทำการสักการะที่เทวสถาน การสังเวยมักจะทำกันบนแท่นบูชาภายนอกเทวสถานที่ทำให้ง่ายต่อการทำความสะอาด และสามารถรับผู้เข้าร่วมพิธีได้มากกว่า เทวสถานโรมันจะมีขนาดไม่ใหญ่นักและจะเป็นสิ่งก่อสร้างที่ใช้เป็นที่ตั้งของรูปสลักของเทพประจำลัทธินิยมในห้องหลักที่เรียกว่า “cella” (เซลลา) เซลลาเองก็อาจจะมีแท่นบูชาขนาดเล็กสำหรับจุดธูป หลังเซลลาก็จะเป็นห้องเดียวหรือหลายห้องที่ใช้โดยผู้เข้าร่วมพิธีสำหรับเก็บเครื่องไม้เครื่องมือหรือสิ่งที่จะถวายเทพ
เทวสถาน.
ชาวโรมันจะทำการสักการะ, สวดมนต์, ถวายสิ่งสักการะ และ ทำการสังเวยต่อเทพเจ้ากันที่เทวสถาน เทพ/เทพีองค์สำคัญๆ ก็ได้แก่:&lt;br&gt;
ชาวโรมันใช้คำภาษาลาติน “ฟานุม” (fanum) ที่แปลว่า “บริเวณศักดิ์สิทธิ์” สำหรับสถานที่สำหรับลัทธินิยมอื่นที่ไม่มีเทวสถาน เช่นสถานที่ศักดิ์สิทธิ์ในสมัยแรก เช่นสถานที่ศักดิ์สิทธิ์สำหรับไดแอนา เนโมเรนซิส หรือที่เรียกกันว่า “ไดแอนาแห่งป่าเขา” และ เทวสถานที่มิได้เป็นของเทพทางการของโรมัน
Temple (Roman)
Fanum
เมทิลคลอไรด์
Monopteros
เตาอิฐ
เตาอิฐ  ในการใช้ในประวัติศาสตร์และปัจจุบันหมายถึงเตาหรือเตาอบที่ทำด้วยอิฐหรือหินที่ใช้ในการทำอาหาร และ/หรือ ทำความร้อน ในประวัติศาสตร์เตาอิฐเป็นส่วนประกอบสำคัญของบ้านและมักจะเป็นหัวใจของบ้าน “เตาอิฐ” มาจากภาษาลาตินว่า “focus” ซึ่งแปลว่าจุดศูนย์กลางหรือจุดสนใจ ความคิดนี้กลายมาเป็นวลีที่เกี่ยวกับความเป็นบ้านเช่น “hearth and home” หรือ “keep the home fires burning” ในการออกแบบเตาผิง เตาอิฐมักจะเป็นส่วนที่เห็นได้ของเตาผิงโดยการเน้นส่วนที่ยื่นออกมาและแท่นเหนือเตาผิง
วิหารอาร์ทีมิส
อาร์ทีมิส
ฮัลค์
ฮัลค์  หรือ ดร.โรเบิร์ต เดวิด บรูซ แบนเนอร์  เป็นตัวละครยอดมนุษย์ในหนังสือการ์ตูนปรากฏเป็นครั้งแรกในหนังสือการ์ตูนของมาร์เวลคอมิกส์ เรื่อง "The Incredible Hulk" ตีพิมพ์ครั้งแรกเมื่อค.ศ. 1962ของมาร์เวลคอมิกส์ (Marvel Comics) ออกแบบโดยสแตน ลี (Stan Lee) และแจ็ค เคอร์บี้
ฮัลค์ปรากฏตัวในจักรวาลภาพยนตร์มาร์เวลในภาพยนตร์ได้แก่มนุษย์ตัวเขียวจอมพลัง, ดิ อเวนเจอร์ส, , , และ
สมัยก่อนที่จะเกิดฮัลค์ขึ้น ตอนนั้นมาร์เวลยังไม่มีตัวละครซูเปอร์ฮีโร่เด่นๆเลย แสตน ลีต้องการที่จะสร้างทีมซูเปอร์ฮีโร่แบบจัสติสลีก ออฟ อเมริกาของดีซีคอมิกส์ ลีจึงได้สร้างทีมซูเปอร์ฮีโร่ที่รวมทีมกันแต่แรกเลยนั่นก็คือแฟนแทสติกโฟร์ แต่เมื่อมันไม่ใช่สิ่งที่กองบรรณาธิการต้องการ ลีจึงสร้างตัวละครอสุรกายที่ได้รับแรงบันดาลใจมาจากเรื่องวิปลาสของด็อกเตอร์จีคอลกับมิสเตอร์ไฮด์หรือหมอลามก ของโรเบิร์ต หลุยส์ สตีเวนสัน และเรื่องแฟรงเกนสไตน์ ของแมรี เชลลีย์ ซึ่งแรงบันดาลใจคือจุดเด่นตัวละครคือในเวลากลางวันตัวเอกจะเป็นคนดีมีความสามารถที่น่ายกย่อง แต่ในเวลากลางคืนจะเปลี่ยนไปกลายเป็นผู้ที่ชั่วร้ายโหดร้าย เช่นเดียวกับตัวละครเอกในเวลากลางวันเป็น ดร.แบนเนอร์ แต่พอตกกลางคืนก็จะกลายร่างเป็นอสุรกายฮัลค์ เนื้อเรื่องกล่าวถึงนักฟิสิกส์ชื่อ ดร. บรูซ แบนเนอร์ ที่ประสบอุบัติเหตุจากการทดลองจนถูกรังสีแกมมา และเกิดความผิดปกติกับร่างกาย กลายร่างเป็นมนุษย์ตัวสีเขียวที่มีพละกำลังมหาศาล แต่ไม่สามารถควบคุมตัวเองได้
บรูซเติบโตมากับครอบครัวที่ชอบใช้ความรุนแรง พ่อของเขาดร.ไบรอัน แบนเนอร์เป็นนักวิทยาศาสตร์สาขาฟิสิกส์อะตอมที่เสียสติจากการทดลอง ทำให้เขาชอบทำร้ายเขาและรีเบคก้า แม่ของเขาตั้งแต่ยังเด็กเพราะอิจฉาที่รีเบคก้ารักลูกมากกว่าเขา ไบรอันเคยสงสัยว่าตัวเขานั้นได้รับสารอะไรบางอย่างมาจากตัวเขาหรือเปล่า เพราะบรูซนั้นเป็นเด็กอัจฉริยะมากกว่าเด็กทั่วไป จึงทำให้พ่อเรียกเขาว่าเด็กปิศาจ มีอยู่มาวันหนึ่งพ่อของเขาได้ฆ่าแม่ของเขาลงและได้ฉีดสารๆหนึ่งซึ่งทำให้ผู้ที่ถูกฉีดรอดจากแรงระเบิดของรังสีแกมมาให้กับเขา นั่นบรูซจึงเป็นคนที่เก็บกดและซ่อนความรู้สึกเก่ง และเป็นคนใจเย็นและมองเห็นพ่อของเขานั้นเป็นสัตว์ประหลาด ต่อมาบรูซได้ถูกป้าซูซาน ป้าแท้ๆของเขารับเลี้ยง บรูซเรียนจบมัธยมสาขาวิทยาศาสตร์ จากนั้นก็ได้ไปศึกษาวิทยาศาสตร์สาขาฟิสิกส์นิวเคลียร์จนจบปริญญาเอก
กลายเป็นฮัลค์.
จนต่อมาเขาได้ไปเป็นนักวิทยาศาสตร์ของโครงการแกมมาบอมบ์ที่นำโดยนายพลทันเดอร์โบลต์ รอสส์ ระหว่างการทดลองระเบิดแกมมา ได้มีเด็กหนุ่มคนหนึ่งซึ่งนั่งเล่นออร์แกนอยู่บนรถนามว่าริค โจนส์อยู่ในอาณาเขตระเบิด บรูซจึงเข้าไปช่วยริคมาจากเขตระเบิดและพาไปที่ห้องหลบภัย แต่บรูซหนีระเบิดไม่ทันบรูซจึงถูกแรงระเบิดและรับสารแกมมาเข้าไปเต็มๆ แต่โชคดีที่เขาไม่ตาย(เป็นผลมาจากสารเคมีในตัวของพ่อของเขา) เขาได้พักอยู่ที่ห้องพยาบาลของสถานีวิจัย บรูซค่อยๆกลายร่างเป็นอสุรกายและทำลายกำแพงห้องพยาบาลริคเห็นพวกทหารวิ่งมาดูว่าเกิดอะไรขึ้น ริคจึงพาอสุรกายฮัลค์หนีไป
ต่อมาริคได้เล่าเรื่องราวให้บรูซฟัง ริคจึงขังบรูซไว้ในห้องนอนทุกตอนกลางคืนเพราะตอนกลางคืนเขาจะกลายร่างเป็นฮัลค์ หรือบางทีก็พาฮัลค์ออกปราบเหล่าร้ายในยามค่ำคืนเพราะสาเหตุที่ทำให้บรูซกลายเป็นอย่างนี้ก็เป็นความผิดของเขาเช่นกัน ต่อมาได้มีการเปลี่ยนแปลงคือเวลาบรูซโกรธหรือจิตใจไม่มั่นคงเขาก็จะกลายร่างเป็นฮัลค์จนร่างสีเทากลายเป็นสีเขียว บรูซและริคนั้นหาวิธีรักษาตัวเองเพื่อไม่ให้กลายเป็นฮัลค์ตลอดเวลาเพื่อหลบหนีจากการตามล่าของนายพลรอสส์ มีอยู่ครั้งนึงที่เบ็ตตี้สงสัยในตัวฮัลค์ว่า เวลาบรูซอยู่ที่ไหนริคอยู่ที่นั่น เวลาฮัลค์อยู่ที่ไหนริคอยู่ที่นั่น เบ็ตตี้จึงไปเล่าข้อสงสัยพวกนี้ให้นายพลรอสส์ฟัง นายพลจึงจับตัวริคมาสอบสวน แต่ฮัลค์ได้มาช่วยริคไว้ทันก่อนนั่นจึงทำให้ริครอดตัวไป ต่อมาหลังจากที่ฮัลค์และริคต้องหลบหนีการตามล่าจากพวกทหาร แบนเนอร์ได้บอกว่าจะขอแยกทางกับริค เพื่อที่จะต้องการให้ริคไปใช้ชีวิตตามเด็กวัยรุ่นทั่วๆไป ต่อมาฮัลค์ได้มาพบกับ"เซนทรี่"ผู้ที่แข็งแกร่งแทบที่สุดในมาร์เวล ฮัลค์และเซนทรี่ได้กลายเป็นคู่หูออกปราบอธรรมกันมาหลายปี จากนั้นเซนทรี่ได้ลบความทรงจำของทุกๆคนบนโลกในเรื่องความเป็นอยู่ของเขา นั่นทำให้ฮัลค์ลืมเลือนเซนทรี่ไปจนหมด
อเวนเจอร์ส.
ขณะที่ฮัลค์และริคร่วมแสดงคณะละครสัตว์ ฮัลค์ได้ถูกโลกิปั่นหัวจนทำให้ออกอาละวาด เพื่อที่โลกิจะหลอกให้ธอร์สู้กับฮัลค์ ริค โจนส์จึงส่งวิทยุสื่อสารขอความช่วยเหลือจากแฟนแทสติกโฟร์ แต่วิทยุได้ไปเข้าหูไอรอนแมน,แอนต์-แมนและวอสป์ พวกเขาจึงไปช่วยเหลือฮัลค์และธอร์ช่วยกันปราบโลกิ ต่อมาพวกเขาได้รวมทีมชื่อ" อเวนเจอร์ส " ต่อมาผู้คนในสมาชิกไม่เชื่อใจฮัลค์ ฮัลค์จึงลาออกจากทีมใน หนังสือการ์ตูนอเวนเจอร์สเล่มที่2 และนานๆครั้งเขาจะกลับมาร่วมทีมกับอเวนเจอร์สเป็นครั้งเป็นคราว
บรูซยังคงเป็นนักวิทยาศาสตร์ของนายพลรอสส์เช่นเดิม รี้ด ริชาร์ดค้นพบวิธีหยุดการกลายร่างเป็นฮัลค์ จึงชักชวนบรูซมาทดลอง แต่ไม่ทันไรลีดเดอร์ศัตรูตัวฉกาจก็ได้ออกมาทำลายบ้านเมือง บรูซจึงกลายร่างเป็นฮัลค์เข้าสู้กับลีดเดอร์ และเกือบฆ่าลีดเดอร์สำเร็จ ต่อมาเขาได้แต่งงานกับเบ็ตตี้ รอสส์ แต่ไม่ทันจะแต่งงานลีดเดอร์ที่ร่วมมือกับไรห์โนก็ได้ยิงลำแสงแกมมาจากรถน้ำมันใส่บรูซจึงทำให้เขากลายเป็นฮัลค์ต่อหน้าผู้คนที่มาร่วมงานแต่งงาน จากนั้นไรห์โนได้เขามาสู้กับฮัลค์กลางงาน แต่ลีดเดอร์ได้ยิงลำแสงใส่ไรห์โนจึงทำให้คลุ้มคลั่ง ลีดเดอร์เคยเตือนไรห์โนว่าห้ามทำลายรถนี้ไม่งั้นมันจะระเบิด แต่ไรห์โนไม่ฟังพุ่งมาชนรถน้ำมันของลีดเดอร์ซะเอง ลีดเดอร์พยายามขับรถน้ำมันบินได้หนีแต่ไรห์โนเกาะบนยานและได้ระเบิดกลางท้องฟ้า
แพลนเน็ท ฮัลค์.
ทีมอิลลูมิเนติซึ่งเป็นทีมซูเปอร์ฮีโร่ที่มีสมาชิกได้แก่โทนี่ สตาร์ค,ดอกเตอร์สเตรนจ์,รี้ด ริชาร์ดเป็นต้น. และหน่วยชิ.ล์.ดได้ประชุมกันว่าฮัลค์นั้นอันตรายเกินที่จะอาศัยอยู่บนโลก จึงได้หลอกล่อให้ดร.แบนเนอร์ไปทำลายดาวเทียมของกองทัพไฮดรา ซึ่งจริงๆแล้วมันคือกระสวยที่หน่วยชิ.ล์.ดคิดจะส่งดร.แบนเนอร์หรือฮัลค์ไปยังดาวที่มีสิ่งมีชีวิตด้อยปัญญา แต่กระสวยส่งไปผิดที่ฮัลค์จึงไปตกที่ดาวที่มีสิ่งมีชีวิตภูมิปัญญาและป่าเถื่อนชื่อว่า" สการ์ " ฮัลค์ได้ถูกพวกชาวสการ์จับตัวไปเป็นทาสสำหรับเป็นกลาดิเอเตอร์เพื่อต่อสู้กับคู่ต่อสู้ในสนามซึ่งเป็นที่นิยมสหรับเรดคิงราชาแห่งสการ์และประชาชนในดาวนี้ ฮัลค์นั้นแข็งแกร่งเกินไปจึงเอาชนะพวกกลาดิเอเตอร์คนอื่นได้อย่างง่ายดายซึ่งซิลเวอร์เซิร์ฟเฟอร์ได้ถูกเรดคิงควบคุม แต่ฮัลค์ก็เอาชนะมาได้และทำให้ซิลเวอร์เซิร์ฟเฟอร์กลับมาเป็นปกติ ซิลเวอร์เซิร์ฟเฟอร์ได้บอกกับฮัลค์ว่าจะพาเขาไปส่งที่ดาวโลกอีกครั้ง แต่ฮัลค์ปฏิเสธ ฮัลค์ได้กลายเป็นที่ชื่นชอบและนิยมในดาวดวงนี้มีทั้งเพื่อนมีทั้งชื่อเสียง แต่ก็มีพวกที่เกลียดชังต้องการจะเอาชนะฮัลค์อย่างราชาเรดคิง ฮัลค์ตั้งกลุ่มของตัวเองชื่อว่าวอร์บาวน์ด เรดคิงได้ส่งไคเอร่าไปกำจัดกลุ่มวอร์บาวน์ด แต่ไคเอร่าได้รู้ว่าเรดคิงนั้นเป็นคนที่ชั่วร้ายจึงกลับใจไปอยู่กับพวกวอร์บาวน์ด ฮัลค์กับพรรคพวกจึงต่อต้านเรดคิง และก่อกบฎจึงทำให้ล้มล้างความเผด็จการของเขา และฮัลค์ก็ได้ถูกสถาปนาเป็นราชาแห่งสการ์คนใหม่แทนเรดคิง ต่อมาไคเอร่ากลายเป็นภรรยาของฮัลค์และมีลูกด้วกันชื่อสการ์ และปกครองดาวดวงนี้อย่างสงบสุขเรื่อยมา
พลังและร่างต่างๆของฮัลค์.
ฮัลค์นั้นมีพละกำลังมหาศาลแทบจะแกร่งที่สุดในจักรวาลมาร์เวล ผิวหนังของเขานั้นคงกระพันไม่ว่าจะมีของอะไรที่แหลมๆมาแทงมันก็ไม่ทะลุผิวหนังของฮัลค์ ฮัลค์นั้นกระโดดสูงมากถึงขั้นกระโดดจากพื่นขึ้นสู่สตาร์ค ทาวเวอร์ได้สบายๆและปีนกำแพงขึ้นสู่ที่สูงได้เหมือนสไปเดอร์-แมน นอกจากนี้ยังวิ่งเร็วปราดเปรียวยิ่งกว่าเครื่องบินเจ็ทซะอีก
เกรย์ ฮัลค์.
เกรย์ ฮัลค์  เป็นร่างแรกของฮัลค์ ซึ่งวิธีการแปลงร่างคือเมื่อตกกลางคืน ดร.บรูซ แบนเนอร์จะกลายร่างเป็นฮัลค์ แต่สมัยก่อนการพิมพ์หนังสือที่มีสีเทาจะเกิดการขัดข้องกับเครื่องจักร สแตน ลีจึงเปลี่ยนสีของฮัลค์จากสีเทาเป็นสีเขียวในภายหลัง
ซาเวจ ฮัลค์.
ซาเวจ ฮัลค์  เป็นร่างที่2 เกิดจากที่ริค โจนส์ทดลองฉีดสารอะดรีนาลีนเข้าไปในตัวของบรูซ เพื่อรักษาบรูซไม่ให้กลายเป็นฮัลค์ แต่ผลการทดลองผิดพลาด เปลี่ยนวิธีการเปลี่ยนร่างจากการแปลงร่างทุกตอนกลางคืนกลายเป็น เมื่อเขาโกรธร่างกายจะสูบฉีดสารอะดรีนาลีนเข้าไปผสมกับรังสีแกมมาที่อยู่ในตัวเขาจนกลายเป็นฮัลค์สีเขียว
เมิร์ก ฮัลค์.
เมิร์ก ฮัลค์  เป็นร่างผสานของเกรย์ ฮัลค์และซาเวจ ฮัลค์ มีร่างกายเป็นสีเขียว ร่างกายใหญ่โตขึ้น ฉลาดขึ้น
มาเอสโตร.
มาเอสโตร  เป็นร่างในอนาคตของฮัลค์จากจักรวาล-9200 ซึ่งมีลักษณะเหมือนเมิร์ก ฮัลค์แต่ฉลาด,เจ้าเลห์,แกมโกง,หื่นกาม และมีความป่าเถื่อน,ดุร้ายมากขึ้นกว่าเดิม
คลูห์.
คลูห์  เป็นร่างที่เกิดจากฮัลค์เกิดบุคลิกที่ตรงข้ามสุดขั้วจากโกรธสุดขีดกลายเป็นเศร้าสุดขีดกลายเป็นคลูห์ ซึ่งมีรูปร่างใหญ่โตมีสีเทาน่าเกลียดน่ากลัวพลังแข็งแกร่งซะยิ่งกว่าฮัลค์ โดยที่มาของชื่อเกิดจากการสลับคำของฮัลค์ไปเป็นด้านตรงข้าม hulk -&gt; kluh
ด็อค กรีน.
ด็อค กรีน  เป็นร่างที่เกิดจากโทนี่ สตาร์คใส่สารเอ็กซ์ตรีมมิสเข้าไปในสมองของแบนเนอร์ จึงทำให้บุคลิกของฮัลค์เปลี่ยนไป กลายเป็นอสุรกายสีเขียวหัวล้านบุคลิกนักวิทยาศาสตร์
ฮัลค์นั้นประสบความสำเร็จจนถูกนำมาสร้างเป็นภาพยนตร์โทรทัศน์ฉายทางซีบีเอส จำนวน 5 ฤดูกาล 82 ตอน ระหว่างปี ค.ศ. 1977 ถึง 1982 ในชื่อ"ดิ อินเครดิเบิล ฮัลค์" และสร้างภาพยนตร์โทรทัศน์ภาคต่อ "ดิ อินเครดิเบิล ฮัลค์ รีเทิร์นส" (1988), "เดอะ ไทรอัล ออฟ ดิ อินเครดิเบิล ฮัลค์" (1989) และ "เดอะ เดธ ออฟ ดิ อินเครดิเบิล ฮัลค์" (1990) นำแสดงโดยบิล บิกซ์บีและลู เฟอริโน และถูกนำมาสร้างเป็นภาพยนตร์อีกสองครั้ง คือ "มนุษย์ยักษ์จอมพลัง" (2003) กำกับโดยหลี่ อัน นำแสดงโดยอีริก บานา และ "มนุษย์ตัวเขียวจอมพลัง" (2008) นำแสดงโดยเอ็ดเวิร์ด นอร์ตัน และทิม ร็อธลิขสิทธิ์อยู่ในมือของยูนิเวอร์แซลสตูดิโอส์ แต่ภายหลังภาพยนตร์ทั้ง2ภาคล้วนรายได้ไม่ดี ภาคแรกก็ฉายชนกับเอ็กซ์เมน ยูไนเต็ด ส่วนภาค2เอ็ดเวิร์ด นอร์ตันก็ไม่แสดงต่อ จึงทำให้ลิขสิทธิ์การทำหนังของฮัลค์กลับมาหามาร์เวลสตูดิโอส์อีกครั้ง และจะนำฮัลค์มาโผล่ในหนังของซุเปอร์ฮีโร่เรื่องอื่นๆในจักรวาลภาพยนตร์มาร์เวล ซึ่งดร.แบนเนอร์หรือฮัลค์รับบทโดยมาร์ค รัฟฟาโล่
เทวสถานอาร์ทีมิสแห่งเจราช
เทวสถานอาร์ทีมิสแห่งเจราช  เป็นเทวสถานโรมันที่ตั้งอยู่ที่เมืองเจราชในประเทศจอร์แดน ซากเทวสถานดังกล่าวยังคงแสดงให้เห็นว่าเป็นสิ่งก่อสร้างอันสำคัญที่สร้างเสร็จราวปี ค.ศ. 150 ในรัชสมัยของจักรพรรดิอันโตนินัส ไพอัส
อาร์ทีมิสเป็นเทพีผู้พิทักษ์เมืองเจราชและเป็นเทพีผู้เป็นที่เคารพโดยประชากรเฮเลนนิสติคแห่งเจราช ขณะที่ประชากรเซมิติคจะสักการะเทพซูส ตัวเทวสถานตั้งเด่นอยู่บนจุดที่สูงสุดของตัวเมือง ด้านหน้าเป็นซุ้มหกเสา (Hexastyle) โดยมีเสา 12 ต้นรองรับน้ำหนักที่ 11 ต้นยังคงยืนอยู่ให้เห็น หัวเสาเป็นแบบโครินเธียนที่ยังคงอยู่ในสภาพดี สิ่งก่อสร้างมีทางเข้าสามทางที่ตกแต่งด้วยเสาอิงแบบโครินเธียน
เทวสถานอาร์ทีมิสแห่งเจราชเป็นสิ่งก่อสร้างอันสวยงามและมีความสำคัญต่อเมืองเก่า ที่ตกแต่งด้วยแผ่นหินอ่อนและประติมากรรมลัทธินิยมภายในตัวเทวสถาน
เมื่อต้นคริสต์ศตวรรษที่ 12 เทวสถานอาร์ทีมิสก็ถูกเปลี่ยนเป็นป้อมสำหรับกองทหารที่ไปประจำอยู่ในบริเวณนั้นโดยToghtekin สมเด็จพระเจ้าบอลวินด์ที่ 2 แห่งเยรุซาเล็มยึดและเผาป้อมในปี ค.ศ. 1121 ถึง ค.ศ. 1122 ผนังภายในยังแสดงรอยความเสียหายที่เกิดจากเพลิงไหม้
ในคริสต์ทศวรรษ 1930 ซากเทวสถานและโบราณสถานในบริเวณเจราชได้รับการขุดค้นศึกษาโดย ซี.เอส. ฟิชเชอร์และทีมงาน
Temple of Artemis (Jerash)
เทวสถานอาร์ทีมิส (เจราช)
เทวสถานแห่งเวสตา
เทวสถานบาคคัส
เทวสถานบาคคัส  เป็นเทวสถานโรมันที่ตั้งอยู่ในบาลเบ็ค ในประเทศเลบานอน ที่สร้างขึ้นเมื่อค.ศ. 150 ในรัชสมัยของจักรพรรดิอันโตนินัส ไพอัส
“เทวสถานบาคคัส” เป็นหนึ่งในสามเทวสถานหลักในกลุ่มเทวสถานที่บาลเบ็ค ที่อุทิศให้แก่บาคคัส หรือ ไดโอไนซัส ผู้เป็นเทพเจ้าแห่งไวน์ แต่เป็นเทวสถานที่ผู้มาเยี่ยมเยือนในสมัยฟื้นฟูคลาสสิกว่า “เทวสถานสุริยา” และเป็นเทวสถานที่อยู่ในสภาพที่ดีที่สุดแห่งหนึ่งของสถาปัตยกรรมโรมัน
Temple of Bacchus
ลาธีฟ คราวเดอร์
ลาธีฟ คราวเดอร์ ดอส ซานโตส  เกิดวันที่ 23 พฤศจิกายน ค.ศ. 1977 ที่ประเทศบราซิล เขาเป็นอดีตครูสอนคาโปเอย์รา ต่อมาได้รับการทาบทามแสดงภาพยนตร์เรื่อง"ต้มยำกุ้ง" ส่งผลให้มีชื่อเสียงและเป็นนักแสดงภาพยนตร์ระดับโลกในเวลาต่อมา ผลงานล่าสุดได้แก่ภาพยนตร์เรื่อง"เทคเค่น" ในบทของ"เอ็ดดี้ กอร์โด้"
ราชมงคลเกมส์ ครั้งที่ 24
กีฬามหาวิทยาลัยเทคโนโลยีราชมงคลแห่งประเทศไทย ครั้งที่ 24 (สาทรเกมส์) เป็นการแข่งขันกีฬาระหว่างนักศึกษามหาวิทยาลัยเทคโนโลยีราชมงคลทั้ง 9 แห่งทั่วประเทศไทย จัดขึ้นในระหว่างวันที่ 11 ถึง 18 มีนาคม พ.ศ. 2551 ณ มหาวิทยาลัยเทคโนโลยีราชมงคลกรุงเทพ เขตสาทร กรุงเทพ
เดิมการแข่งขันกีฬาราชมงคลเกมส์ ครั้งที่ 24 กำหนดจัดขึ้นในระหว่างวันที่ 1 - 8 กุมภาพันธ์ พ.ศ. 2551 แต่เนื่องจากในช่วงเวลาดังกล่าวมีเหตุการณ์ลอบทำร้ายนักศึกษาของมหาวิทยาลัยเทคโนโลยีราชมงคลกรุงเทพ ดังนั้นจึงมีการประกาศเลื่อนการจัดการแข่งขันออกไป เพื่อความปลอดภัยของนักกีฬา และนักศึกษา
มีการแข่งขันกีฬาทั้งสิ้น 16 ชนิดกีฬา ได้แก่
การออกแบบสัญลักษณ์ประจำการแข่งขันกีฬา "สาทรเกมส์" มีแนวคิดมาจากการนำตัวอักษร “ร” ซึ่งเป็นอักษรตัวแรกของนามพระราชทาน “ราชมงคล” มาประยุกต์เป็นลายกนก สื่อความหมายถึง ภารกิจในการทำนุบำรุงและส่งเสริมศิลปวัฒนธรรมไทย ควบคู่กับการพัฒนาเทคโนโลยี
ด้านบนของตราสัญลักษณ์เป็นลักษณะปีกนก สื่อถึงความเป็นอิสระ ไร้พรมแดน มีแถบสี 9 สี หมายถึง มหาวิทยาลัยเทคโนโลยีราชมงคลทั้ง 9 แห่ง มีลักษณะโค้งตามทางของ “ร” หมายถึง ความเป็นหนึ่งเดียวกันของมหาวิทยาลัยเทคโนโลยีราชมงคล
สัตว์นำโชค.
สัตว์นำโชคประจำการแข่งขัน คือ กระรอก ซึ่งมหาวิทยาลัยเทคโนโลยีราชมงคลกรุงเทพ มีกระรอกอาศัยอยู่ตามต้นไม้ใหญ่เป็นจำนวนมาก เพราะภายในบริเวณมหาวิทยาลัยมีความร่มรื่นและมีต้นไม้ที่เป็นอาหารของกระรอก จึงจะสามารถพบเห็นกระรอกได้ทั่วบริเวณของมหาวิทยาลัย
แอสตัน วิลล่า
ท็อตแน่ม ฮ็อทสเปอร์
วัดพานิชธรรมิการาม
วัดพานิชธรรมิการาม เป็นวัดในตำบลหนองเต่า อำเภอบ้านหมี่ จังหวัดลพบุรี
วัดพานิชธรรมิการาม ตั้งอยู่หลังตลาดหนองเต่า ห่างจากตัวเมืองบ้านหมี่ 11 กิโลเมตร ตั้งอยู่ริมถนนสายเลียบคลองชลประทาน ทางทิศตะวันออกของสถานีรถไฟหนองเต่า ตำบลหนองเต่า อำเภอบ้านหมี่ จังหวัดลพบุรีเดิมชื่อ วัดเจริญธรรมพานิช สร้างเมื่อเดือนมีนาคม พ.ศ. 2469
พ.ศ. 2483 วัดเจริญธรรมพานิช ได้เปลี่ยนชื่อเป็น วัดพานิชธรรมิการาม เพื่อให้ถูกต้องตามหลักภาษาไทย
พ.ศ. 2500 พระครูธรรมาภิมณฑ์ เจ้าอาวาสวัดพานิชธรรมิการามได้ทำพิธีวางศิลาฤกษ์พระอุโบสถ 2 ชั้นคอนกรีตเสริมเหล็ก ชั้นล่างก่อสร้างเป็นรูปเต่าโดยพระอุโบสถวางอยู่บนหลังเต่า
ปี พ.ศ. 2513 เดือนพฤศจิกายน พลเอกหลวงกัมปนาท แสนยากร องคมนตรีและประธานมูลนิธิราชประชานุเคราะห์ในพระบรมราชูปภัมภ์ ได้เป็นประธานนำผ้ากฐินมาทอด และได้ทำพิธีผูกพัทธสีมา ฝังลูกนิมิตในวันที่ 6 มีนาคม พ.ศ. 2514 (ตรงกับวันขึ้น 10 ค่ำ เดือน 4) จนถึงวันที่ 12 มีนาคม พ.ศ. 2514 (ตรงกับวันแรม 1 ค่ำเดือน 4) รวม 7 วัน 7 คืน
เมื่อวันที่ 11 มีนาคม พ.ศ. 2517 พระบาทสมเด็จพระเจ้าอยู่หัวภูมิพลอดุลยเดช สมเด็จพระนางเจ้าพระบรมราชินีนาถ เสด็จพร้อมด้วย สมเด็จพระเจ้าลูกยาเธอเจ้าฟ้าหญิงสิรินทร (สมเด็จพระเทพรัตนราชสุดาฯ สยามบรมราชกุมารี) สมเด็จพระเจ้าลูกยาเธอเจ้าฟ้าหญิงจุฬาภรณ์วลัยลักษณ์ (สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี) ทั้ง 4 พระองค์ ได้เสด็จมาทรงร่วมพิธีผูกพัทธสีมา ฝังลูกนิมิตของวัด อันเป็นพระมหากรุณาธิคุณล้นพ้นแก่พสกนิกรชาวบ้านตลาดหนองเต่า และได้ร่วมทำกุศลกับพระครูธรรมาภิมณฑ์
ประวัติพระอุโบสถ.
มีเหตุผลการออกแบบก่อสร้างว่าท่านระลึกถึงพระพุทธเจ้าเมื่อครั้งเสวยชาติเป็นเต่าตนุใหญ่อยู่กลางทะเลลึก หลวงปู่เลี้ยง สร้างพระอุโบสถหลังนี้นาน 16 ปีคือ (พ.ศ. 2501-2517) อุโบสถหลังนี้เป็นสัญลักษณ์ของหมู่บ้านตลาดหนองเต่าสมชื่อเรียกขานภายในโบสถ์มีความสวยงามด้านบนเพดานเป็นดวงดาวสีทอง แท่นพระประธานเป็นรูปชุกชีมีบัวคว่ำบัวหงายเท้าสิงห์ กรุประดับด้วยกระจกสียกกลีบลวดลายสลับซับซ้อน ฐานกว้าง 8 ศอก สูง 8 ศอกสร้างอย่างวิจิตรพิสดารน่าชมยิ่งนักถ้าเรานั่งรถไฟสายเหนือจะผ่านสถานีหนองเต่า เมื่อเข้าเขตตำบลหนองเต่าจะสามารถมองเห็นอุโบสถหลังนี้ตั้งตระหง่านเป็นสง่า หลังคาแพรวพราวระยิบระยับด้วยกระเบื้องเคลือบสีทองสวยงามมาก มองเห็นอย่างชัดเจน และพระอุโบสถแห่งเดียวที่ตั้งอยู่บนหลังเต่าซึ่งเป็นเอกลัษณ์และชื่อตามหมู่บ้านและตำบลหนองเต่า ซึ่งมีความสวยงามยิ่งนัก
เครื่องประกอบจังหวะ
วัดท้องคุ้ง
วัดท้องคุ้ง อาจหมายถึง
วัดท้องคุ้ง (จังหวัดลพบุรี)
วัดท้องคุ้ง เป็นวัดที่ตั้งอยู่ในตำบลบ้านชี อำเภอบ้านหมี่ จังหวัดลพบุรี